ידעטק | קבוצת יעל החלה לשווק את Salesforce בשוק המקומי
קבוצת יעל החלה לשווק את Salesforce בשוק המקומי
חברת Salesforce
אמיר רוזן מנהל אגף Business Innovations ביעל תוכנה: "הפתרון של Salesforce עולה בקנה אחד עם מערך הפתרונות שאנו מציעים, בדגש על שיפור ומיקסום ביצועים עסקיים"
יגאל גרסיה 28/01/15 | 07:30
קבוצת יעל החלה לשווק את פתרונות ה- CRM בענן של חברת Salesforce בשוק המקומי. יעל תוכנה תשווק את הפתרונות של Salesforce לארגוני האנטרפרייז בשוק המקומי, לצד שרותי הטמעה ויישום.
Salesforce הינה פלטפורמת לקוחות מקיפה וגמישה לניהול קשרי לקוחות, עובדים ושותפים, המאפשרת בקלות ובמהירות לחשוף ממשקים ולבנות יישומים לדור חדש של מכשירים. לפלטפורמה 3 מודולים עיקריים, המאפשרים לארגון לגדול ולצמוח בסביבה הטכנולוגית החדשנית: מכירות, שירות ושיווק.
מודול המכירות Sales Cloud מציע שיטות מכירה משופרות, בהם אנשי המכירות בשטח נהנים מניהול המכירות במובייל, מכירות הפנים נהנים לא פחות מהלידים המוזנים ומנהלי המכירות יכולים לדעת בדיוק אילו תהליכים יסגרו ומתי. מודול השירות Service Cloud- עוזר לארגונים לבנות את נאמנות הלקוחות שלהם ולהגדיל את אפקטיביות השירות ונציגי השירות ואת פוטנציאל המכירה כבר מהשיחה הראשונה. ומודול השיווק - ExactTarget Marketing Cloud, מאפשר למשווקים לייצר קמפיין 1:1, המשלב ערוצי דיגיטל שונים כגון : אימיילים, מובייל ורשתות חברתיות ו webל כל מוצר, במטרה להפוך צרכנים ללקוחות.
אמיר רוזן מנהל אגף Business Innovations ביעל תוכנה מוסר: הפתרון של Salesforce עולה בקנה אחד עם מערך הפתרונות שאנו מציעים, בדגש על שיפור ומיקסום ביצועים עסקיים. הערך המוסף שלנו בתחום הוא בין השאר ההבנה שלנו בתהליכים העסקיים לצד ההבנה הטכנולוגית החל בשירות ומכירה ודרך שיווק ותמיכה. המומחיות שלנו בעולמות אלו הכוללים בין היתר את פתרונות ותשתיות הענן לצד מומחיות וניסיון בשוק ה IT והאינטגרציה מאפשרים לנו לספק ללקוחות פתרון הוליסטי, עסקי וטכני."
Salesforce | Cloud Computing | Software | Mobile | CRM | IT | Social Network | Infrastructure |